**ASSEMBLEA  ORDINÀRIA AMPA DIMECRES 5 DE MARÇ DE 2014**

Comença la reunió a les 16:45 hores.

**1.-  LECTURA DE L’ACTA ANTERIOR.**

S’esmena l’acta anterior perquè faltava un paràgraf sobre un acord pres per l'assemblea que la presidenta va decidir no posar per considerar-lo personal cap a un pare i com ja s'havia parlat directament amb la persona interessada no va voler posar en evidència el tema ni donar difusió sobre alguna cosa personal. Va prendre la decisió de no afegir en l'acta de forma unilateral, però l'assemblea ha volgut afegir-lo per considerar-lo important. El paràgraf que recollia l'acord de l'assemblea és el següent:

*7.- HORTS URBANS:*

*En la fase més inicial de la creació dels horts urbans, un pare, per iniciativa pròpia, va reservar, per un preu de 30 € una* [*parcel.la*](http://parcel.la) *al seu nom, que després va decidir cedir-la al col·legi. L’AMPA està ajudant econòmicament el col·legi, participant, entre altres despeses, en les ocasionades per l’hort urbà. No obstant això, el beneficiari de l’hort és el col·legi, no l’AMPA. És per això que s’adopta la decisió d’emplaçar l’esmentat pare a l’AMPA, a sol·licitar al col·legi  la devolució de la reserva de l’hort.*

**S’aprova l’acta amb l’adició d’aquest paràgraf.**

**2.- HORTS URBANS.**

A partir de l’esmena de l’acta i degut a la presentació d’un escrit per part del pare referenciat, (escrit que està a disposició de qualssevol soci interessat en vore-lo en la seu de l’AMPA), es decideix fer el següent comunicat:

Exposem a tots els associats de l’AMPA que:

         El pare, membre de la Comunitat Educativa, soci de l’AMPA i vocal de la Junta directiva, va oferir a la direcció del centre la cessió de l’hort urbà que prèviament havia sol·licitat a títol personal i unilateralment a l’AAVV de Benimaclet, dins de la segona fase d’horts urbans que estaven pendents d’entrega, per a ús del CEIP CARLES SALVADOR. La direcció del centre va animar a acceptar aquesta cessió i el va comunicar al Consell Escolar. Tal i com va quedar reflectit a l’acta del mes de desembre de 2013, els terminis d’aquest acord entre el pare i la direcció del centre no van quedar establerts.

         Al mes de desembre i després de que la directora parlara amb l’AMPA i presentara la seua idea per a l’hort, es convoca una assemblea extraordinària a la què el pare no accudeix i les conclussions s’escriuen a l’acta de gener:

*En relació als horts urbans, es va decidir que l’Ampa assumirà les despeses d’aquest projecte que el primer any, per ficar-lo en funcionament, suposaran uns 300 euros, dels quals ja s’han pagat 70 al mes de desembre. Els següents pagaments seran d’aproximadament 100 euros al mes de febrer i el reste al mes de març. Encara faltarien algunes despeses d'acodicionament per al reg i una valla, aproximadament 100 € més. Als anys vinents el manteniment no suposarà més de 50 euros anuals. D’altra banda, la proposta de la direcció per a cuidar l’hort és que s’encarregue un curs durant tot l’any.*

         L’AMPA, malgrat que les despeses de l’hort són considerables aquest primer any (400€), que les possibilitats econòmiques de l’AMPA són molt limitades  i sent que ja està fent un esforç econòmic considerable fent-se càrrec de les despeses derivades del WIFI de l’escola per donar suport al projecte de la utilització de les noves tecnologies i llibre electrònic mitjançant tabletes per part de l’alumnat de cinqué, decideix apostar fermament pel projecte presentat per direcció.

         És per això que l’AMPA respon favorablement a la sol·licitud feta per direcció i decideix fer-se càrrec de les despeses que se li havien comunicat, però sempre deixant clar que el projecte serà dut a terme per part de l’escola i que l’AMPA només donarà la cobertura necessària per a que es puga desenvolupar.

         Una vegada acceptats aquests termes l’AMPA es troba amb la sorpresa que el pare exigeix, directament a l’AMPA, l’abonament de 30€ de fiança que ell va avançar a l’AAVV de Benimaclet per incriure’s com a titular de l’hort urbà que després va cedir al CEIP CARLES SALVADOR, per la seua pròpia voluntat i sense que intervingués ningú per sol·licitar-li dita cessió, la qual va fer lliurement i directament al CEIP CARLES SALVADOR mitjançant l’acord al qual va arribar amb la direcció del centre.

         L’AMPA considera que aquesta sol·licitud no és adequada, ja que l’acord de cessió es va produir entre ell i la direcció del centre, i que dins de les despeses que s’havien comunicat a l’AMPA per part de direcció **no constava aquest concepte**. És per això que se li comunica al pare referenciat que l’AMPA no es farà càrrec de l’abonament d’eixa quantitat que ell reclama i va pagar quan tenia intenció d’obtindre un hort per a ell i que en tot cas el reclame a l’escola amb qui ha fet l’acord.

         El pare sol·licita verbalment i posteriorment que eixa quantitat quede reflectida com l’abonament de la quota de l’AMPA del proper curs 2014-2015, la qual cosa no se li accepta per considerar-ho irregular i perquè ja se li ha comunicat que cobrir aquesta despesa no pertany a l’AMPA.

         El pare comunica de paraula, tant a la direcció del centre com a membres de l’AMPA, que arribarà fins a les últimes instàncies, fins i tot judicials,  per tal de recuperar els citats 30€. I malgrat els intents per part de la direcció del centre de desencallar el tema i satisfer a totes les parts de la millor manera possible, es troba davant la seua negativa.

         El pare sol·licita a membres de l’AMPA que li signen un document com a prova d’entrega per registre d’entrada, on sol·licita el pagament dels 30€, el qual no se li signa per no tenir competències de registre d’entrada. El mateix document es entregat a la direcció del centre. Aquest document sembla que s’entrega per part del pare en qualitat de prova per dur a terme accions judicials en contra de l’AMPA.

         Donades aquestes circumstàncies l’AMPA vol  deixar constància que considera deplorable que aquesta situació haja arribat a aquest punt sent que, com ha quedat clar i així consta al mateix escrit del pare:

         La despesa dels 30€ de fiança la va fer a títol personal i unilateralment

         L’acord de cessió al qual va arribar va ser amb la direcció del centre

         La direcció del centre ha sigut amb qui l’AMPA ha arribat als acords necessaris per a que es desenvolupara el projecte en benefici de tota la Comunitat Educativa

         L’AMPA no té altre interés que beneficiar a l’alumnat del CEIP CARLES SALVADOR i donar suport a les activitats que des de la direcció del centre se li proposen

         L’AMPA no entén l’entestament en el pagament dels citats 30€  per part de l’AMPA, quan el pare ha declarat  que si les despesen foren a càrrec de l’escola no les demanaria però al ser a càrrec de l’AMPA si.

         L’AMPA considera que aquest entestament no va en benefici del projecte de l’hort urbà exposat per la direcció del centre  i no enté la insistència d’aquesta persona que clarament demana els diners no per a un benefici personal sinò per obstinació i no voler entendre ni acceptar les decissions d’una assemblea a la qual no acudeix encara que apertany a la seua junta directiva en la qual no participa. Aquesta situació és molt desagradable i no tenim temps ni ganes en continuar una baralla que fa mal a tots.

Per tot l’exposat anteriorment, l’AMPA acorda:

Reintegrar-li els 30€ sol·licitats pel pare per poder desencallar i resoldre aquesta desagradable situació, malgrat que continua considerant que l’AMPA no hauria de fer-se càrrec d’aquesta despesa.

**3.- FALLES:**

Els voluntaris s’encarregaran de comprar bunyols, xurros i valencianes per acompanyar la xocolata que farà la cuinera.

A les 15.00 del divendres 14 els voluntaris s’encarregaran de plantar la falla per a que a les 16:30 tots els xiquets i xiquetes puguen gaudir de la festa.

Els permisos que cal demanar a l’Ajuntament i a la Conselleria d’Educació ja estan tramitats i els bombers ens han comunicat que vindran a les 16.30.  Queda parlar amb Secopsa per a la neteja posterior.

**4.- COMISSIÓ DE CONVIVÈNCIA.**

En les darreres reunions aquesta comissió ha detectat alguns problemes de convivència a l’hora del pati i de falta de comunicació entre l’escola i  les famílies que cal solucionar.

El sociograma de cada classe que volia dur a terme la psicòloga de l’escola es troba amb el problema que el cost del programa informàtic necessari per fer aquest estudi costa 160 euros.

**5.--MURAL D’INFANTIL:**

El divendres 7 de març es començarà a pintar de blanc la paret de l’edifici d’infantil. Queden convidades a participar totes les famílies que vulguen. Cal dur cadascú la seua brotxa, així como cartons, plàstics o paper de diari per a protegir el terra i les finestres.

**6.- EXTRAESCOLARS.**

Es decideix parlar en Forcuin per a organitzar una jornada de portes obertes com en altres ocasions per a  donar a conèixer les activitats extraescolars que es fan a l’escola i on tots puguen participar.

**7.- REVISTA “LA VEU DEL CARLES”:**

Davant el fet que hi ha poc material per a la revista, s’allarga el termini de lliurament de treballs fins al dimecres 12 de març.

**8.-CURSET DE FOMENT DE LA LECTURA.**

El curset de foment de la lectura per a pares / mares tindrà lloc els divendres 4 i 11 d’abril.

**9.- ESCOLA D’ESTIU**

Tenint en compte les observacions  d’algunes famílies usuàries de l’escola d’estiu es donarà trasllat a Forcuin per a que aquest curs fasa una programació més amena i que la complisca.

La Directora s’ha queixat que es fa servir massa aigua durant l’escola d’estiu, considerem que es necessari tenint en compte la calor que fa a eixes hores al mes de juliol però ho comunicarem a Forcuin per que es fasa l’ús necessari.

**10.- ACTIVITATS REALITZADES:** Reunions de la comissió de convivència i repartiment de paperetes per a trobades.

**11.- SUGGERIMENTS, PRECS I PREGUNTES.**

Es decideix reprendre el tema del mal estat dels lavabos fent de nou un escrit de queixa a l’Ajuntament i a conselleria.

Finalitza la reunió a les 18:30.